ከምን ተነስተህ TPLF ዶር አቢይ እንዲሳካለት አይፈልግም እንደምትል አይገባኝም። ጭራሽ እንዳይሳካለት የተቻላቸውን ሁሉ ያደርጋሉ እያልክ ነው። ምንድነው ምክንያቱ? ከዶ/ር አቢይ ውድቀት TPLF ምን ሊያገኝ? ከአሁን በኃላ ሕወሐት ተመልሶ እንደድሮ ስልጣን እንደማይዝ ህወሀትም የትግራይ ህዝብም ያውቀዋል። ህወሀት ይህን ባያውቅና ባይቀበል ኖሮ ስልጣኑን አያስረክብም ነበር ብየ አስባለሁ። እንደ አንድ ኢትዮጵያ ውስጥ የምኖር ትግራዋይ ሕወሐት ሙሉ ለሙሉ ስልጣን በማስረከቡ በጣም ደስተኛ ነኝ። የብዙ ትግራዋይ ስሜትም ይህን ይመስለኛል። ብዙ ትግሬዎች ስለማውቅ። ህወሀት ስልጣን በመያዙ የትግራይ ህዝብ ከሌላ የኢትዮጵያ ህዝብ የተለየ ጥቅም ያገኘው የለም። አሁን ደግሞ የሚያጣው አለ ብየ አላምንም። ይልቁንም ኢትዮጵያ ውስጥ ላለው ሌብነትና ዝርፍያ እሱ ብቻ ሲወነጀል ኖራል። ጉቦና ዝርፍያ ለኢትዮጵያ ህዝብ ያስትማሩት ትግሬዎች እስኪመስል። ሌሎች አንተ ከላይ እንዳልከው “ያባትህ ቤት ሲዘረፍ ….”” በሚል ብሂል ብቻ እንደ ዘረፉ በማስመሰል። “ሲሾም ያልበላ ሲሻር ይቆጨዋል” የሚለው ማንኛውም የአንደኛ ደረጃ ተማሪ አፍ መፍቻ የሆነ አባባል ትግሬ የፈጠረው እስኪመስል። የዘረፈ ትግራዋይ የለም እያልኩ አይደለም። በዝርፍያ ይጠየቅ ከተባለ TPLF TPLF ብቻ ማለት ሳይሆን ሁሉም በሙስና የተሳተፈ መባል አለበት።
